
Text rozhodnutia
Súd: Krajský súd Bratislava Spisová značka: 1CoKR/25/2016 Identifikačné číslo súdneho spisu: 2115226080 Dátum vydania rozhodnutia: 25. 10. 2016 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2016:2115226080.1 Uznesenie Krajský súd v Bratislave v senáte zloženom z predsedu senátu JUDr. Eugena Palášthyho a členov senátu JUDr. Lýdie Noskovičovej a JUDr. Paulíny Pacherovej, v právnej veci navrhovateľa - dlžníka: P. F., Z.. XX.XX.XXXX, Č. XX, XXX XX K., podnikajúceho pod obchodným menom: Ján Mikulík - M i M i, Čajkovského 43, 917 08 Trnava, IČO: 30 340 497, o návrhu na vyhlásenie konkurzu na majetok dlžníka, na odvolanie navrhovateľa - dlžníka proti uzneseniu Okresného súdu Trnava zo dňa 04.02.2016, v konaní pod č. k. 25K/34/2015-53, takto r o z h o d o l : Súd odvolanie navrhovateľa - dlžníka: P. F., Z.. XX.XX.Y., G. XX, XXX XX K., proti uzneseniu Okresného súdu Trnava zo dňa 04.02.2016, v konaní pod č. k. 25K/34/2015-53, o d m i e t a . o d ô v o d n e n i e : 1. Okresný súd Trnava vydal dňa 04.02.2016, pod č. k. 25K/34/2015-53, uznesenie, ktorým súd návrh navrhovateľa: P. F.A., Z.. XX.XX.XXXX, Č. XX, XXX XX K., podnikajúci pod obchodným menom: Ján Mikulík - M i M i, Čajkovského 43, 917 08 Trnava, IČO: 30 340 497, na vyhlásenie konkurzu na jeho majetok, zastavil pre nedostatok majetku. 2. Súd prvej inštancie rozhodnutie o zastavení konania pre nedostatok majetku odôvodnil tým, že síce dlžník v návrhu na vyhlásenie konkurzu uviedol, že vlastní 1/16 spoluvlastníckeho podielu k bytu č. 9 na 3 p., vchod J. 2, nachádzajúci sa v stavbe so súp. č. XXXX v K., ako aj k nemu prislúchajúceho spoluvlastníckeho podielu na pozemku a na spoločných častiach a zariadeniach bytového domu, vo výške 1/16, avšak súd prvej inštancie vyvodil z vyjadrenia správcu, že tento majetok dlžníka nie je možné ohodnotiť na sumu, ktorá by zodpovedala ust. § 9 ods. 1 Vyhlášky Ministerstva spravodlivosti SR č. 665/2005 Z.z. s poukazom na záverečnú správu predbežného správcu doručenú súdu prvej inštancie, súd zistil, že sú splnené podmienky v zmysle ust. § 20, § 21 ods. 1 zákona č. 7/2005 Z.z. o konkurze a reštrukturalizácii (ďalej len „ZKR“), ako aj podmienky uvedené v ust. § 9 ods. 1 Vyhlášky MS SR, ktorou sa vykonávajú niektoré ustanovenia zákona č. 7/2005 Z.z. ZKR, a to z dôvodu, že majetok dlžníka nedosahuje hodnotu ani 1.659,70 Eur. 3. Na takto zistenom skutkovom základe, preto súd prvej inštancie dospel k záveru, že nie je splnená druhá hmotnoprávna podmienka pre vyhlásenie konkurzu, a to existencia majetku dlžníka, ktorého hodnota postačuje aspoň na úhradu nákladov konkurzu, preto postupom podľa § 20 ods. 1 prvá veta zákona č. 7/2005 Z.z. ZKR, zastavil konkurzné konanie pre nedostatok majetku. 4. Proti uzneseniu Okresného súdu Trnava zo dňa 04.02.2016, podal odvolanie navrhovateľ - dlžník: P. F., Z.. XX.XX.XXXX, Č.É. XX, XXX XX K., prostredníctvom JUDr. Miroslava Michaličku, advokáta, so sídlom Vajslova 11, 917 01 Trnava. 5. Odvolanie odôvodnil tým, že súd prvej inštancie uznesením zastavil konkurzné konanie pre nedostatok majetku. Odvolanie podáva podľa ust. § 205 ods. 2 písm. f), ods. 2 písm. c) a písm. d) Občianskeho súdneho poriadku (ďalej len „OSP“). Navrhovateľovi bolo dňa 10.02.2016 doručené uznesenie súdu prvej inštancie o zastavení konania, pričom súd prvej inštancie pochybil, ak zistil, že napriek tomu, že navrhovateľ je spoluvlastníkom 1/16 k bytu č. 9 na 3 p., vchod J. 2, K. a k nemu prislúchajúcemu spoluvlastníckemu podielu vo výške 317/10000 na spoločných častiach a zariadeniach bytového domu a na pozemku CKN parc. č. XXXX/XXX o výmere 422 m2, v spoluvlastníckom podiele 1/16, uviedol, že nemá majetok postačujúci na úhradu nákladov konkurzu. Ak správca súdu prvej inštancie v záverečnej správe uviedol, že nie je možné zistiť hodnotu uvedeného majetku dlžníka, ako aj to, že podľa jeho názoru výdavky dražby by presiahli možný výnos z predaja, pochybil v tom, že odhadnutie výšky budúcich nákladov konkurzu je pre toto štádium konkurzného konania úplne irelevantné. Ust. § 9 ods. 1 Vyhlášky MS SR č. 665/2005 Z.z. určuje limit hodnoty majetku dlžníka postačujúceho na úhradu nákladov konkurzu vo výške 1.659,70 Eur. Samotná skutočnosť, že predbežný správca uviedol nulovú hodnotu majetku, je pochybením, ktoré zakladá nesprávnosť postupu súdu prvej inštancie, ak sa stotožnil s názorom predbežného správcu. Podľa názoru odvolateľa je trhová hodnota predmetného bytu ako celku cca 60.000,- Eur až 80.000,- Eur. Vzhľadom na skutočnosť, že navrhovateľ - dlžník vlastní 1/16 podielu na celom byte, výška hodnoty 1/16 podielu predstavuje sumu cca 4.000,- Eur až 5.000,- Eur. Má za to, že hodnota ním uvedeného spoluvlastníckeho podielu na nehnuteľnostiach nepredstavuje 0,- Eur. Odvolanie z procesnej stránky považuje za opodstatnené, lebo smeruje proti výroku, ktorý je založený na skutkovom zistení, ktoré nemá oporu v podstatnej časti vykonaného dokazovania súdom prvej inštancie. S poukazom na takto uvedených dôvodoch odvolania, preto navrhuje, aby odvolací súd zrušil ním napadnuté uznesenie súdu prvej inštancie zo dňa 04.02.2016 a vec vrátil tomuto súdu na nové konanie. 6. Krajský súd v Bratislave, ako súd odvolací (§ 9 ods. 3 zákona č. 371/2004 Z.z. o sídlach a obvodoch súdov Slovenskej republiky a o zmene zákona č. 99/1963 Zb. OSP v znení neskorších predpisov), preskúmal odvolanie podľa § 386 písm. b) CSP , bez nariadenia pojednávania a dospel k záveru, že odvolanie je potrebné odmietnuť z dôvodu, že bolo podané niekým, kto na odvolanie nie je oprávnený. 7. Odvolací súd s poukazom na § 386 písm. b) CSP, odmietol odvolanie navrhovateľa z dôvodu, že bolo podané dlžníkom, ktorý nie je osobou, ktorému zákon dáva možnosť podania odvolania voči uzneseniu o zastavení konkurzného konania pre nedostatok majetku. Proti uzneseniu o zastavení konania pre nedostatok majetku dlžníka, môže podať odvolanie každý veriteľ dlžníka do 15 dní od doručenia uznesenia na súde, proti rozhodnutiu ktorého smeruje. Nakoľko dlžník nie je veriteľom, nie je možné ho považovať za osobu, ktorá môže účinne podať opravný prostriedok proti uzneseniu súdu prvej inštancie o zastavení konania pre nedostatok majetku. Z týchto skutkových dôvodov, preto odvolací súd nemôže prihliadať a zaoberať sa dôvodmi, ktoré sú uvedené v odvolaní navrhovateľa - dlžníka a vydal rozhodnutie tak, ako je uvedené vo výrokovej časti tohto uznesenia. 8. Na základe uvedených skutočností a s poukazom na zákonné ustanovenia, keďže odvolanie je podané osobou, ktorá na odvolanie nie je oprávnená (§ 20 ods. 3 druhá veta zákona č. 7/2005 Z.z. ZKR), odvolací súd odvolanie dlžníka odmietol. 9. Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP), v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodol v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť právneho zastúpenia advokátom dovolateľ nemá len v prípadoch vymedzených § 429 ods. 2 CSP. V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje sa nesprávne (dovolacie dôvody) a čoho sa dovolateľ domáha (dovolací návrh), (§ 428 CSP). Nesplnenie náležitostí vyžadovaných § 428 a § 429 CSP má za následok odmietnutie dovolania (§ 447 písm. d/, e/ CSP).

